उनके जीने का विश्वास अभी खेतों की जड़ों से उखड़ा नहीं हैं। इंसानी नस्लों के महफूज़ रहने के लिए वे फसलों के नस्ल के बचे रखने को आवश्यक मानते हैं। हवा – पानी तक को कमोडिटी में तब्दील कर रहे इस समय में भी वे खेतों के ऊपर के आसमान और फसलों के विभिन्न नस्लों को बचाने की जरूरत को समझते हैं। इसलिए आदिवासियों की खेती की धारणा भी विस्तृत है। इनके खेती के रंग जंगल के कंद-मूल से लेकर साल-सागवान तक में बिखरे पड़े हैं। जंगल में मौजूद इनके खेत सिर्फ फसलों के सम्मान की ही रक्षा नहीं करते बल्कि जंगल और जंगल के तमाम बासिंदों के अस्तित्व को भी बचाते हैं। इसलिए वे फसलों के साथ जंगल को भी उसके कुल-गोत्र के साथ बचाना चाहते हैं, जो अंततः मनुष्यता को बचाने का ही उपक्रम है । इसलिए पूरा जंगल ही आज निशाने पर है। प्रसिद्ध आदिवासी विद्वान रामदयाल मुण्डा ने अपनी कविता ‘कथा शालवन के अंतिम शाल’ शीर्षक कविता मंक बताया ही कि कैसे आदिवासियों को ही जंगल के खिलाफ खड़ा करने के तर्क गढ़े जा रहे है, जिसमें वे खासे कामयाब भी हुए हैं। रामदयाल मुण्डा लिखते हैं,